CELEX: 52011DP0060
Language: hu
Date: 2011-02-16 00:00:00
Title: Társbizottsági eljárás és bizottsághoz történő visszautalás (az 50. és 56. cikk értelmezése) Az Európai Parlament 2011. február 16-i határozata a társbizottsági eljárásról és a Bizottság javaslatának elutasítása esetén a bizottsághoz történő visszautalásról (Az Európai Parlament eljárási szabályzata 50. és 56. cikkének értelmezése)

28.6.2012   
            
            
               HU
            
            
               Az Európai Unió Hivatalos Lapja
            
            
               CE 188/65
            
         2011. február 16., szerdaTársbizottsági eljárás és bizottsághoz történő visszautalás (az 50. és 56. cikk értelmezése)
   P7_TA(2011)0060
   Az Európai Parlament 2011. február 16-i határozata a társbizottsági eljárásról és a Bizottság javaslatának elutasítása esetén a bizottsághoz történő visszautalásról (Az Európai Parlament eljárási szabályzata 50. és 56. cikkének értelmezése)
   2012/C 188 E/15
   
      Az Európai Parlament,
   
               —
            
            
               tekintettel Alkotmányügyi Bizottsága elnökének 2011. február 15-i levelére,
            
         
               —
            
            
               tekintettel eljárási szabályzata 211. cikkére,
            
         
               1.
            
            
               úgy határoz, hogy az 50. cikkhez az alábbi értelmezést csatolja:
               
                            
                        
                        
                           „Az Elnökök Értekezletének a társbizottsági eljárás alkalmazására vonatkozó döntése a szóban forgó eljárás valamennyi szakaszára vonatkozik.
                        
                     
                            
                        
                        
                           Az »illetékes bizottság« jogálláshoz kapcsolódó jogokat a felelős bizottság gyakorolja. E jogok gyakorlása során tiszteletben kell tartania a társbizottság előjogait, többek között a jóhiszemű együttműködés kötelezettségét az időbeosztást illetően, és a társbizottság arra vonatkozó jogát, hogy meghatározza a Parlamentnek benyújtott, kizárólagos hatáskörébe tartozó módosításokat.
                        
                     
                            
                        
                        
                           Ha a felelős bizottság figyelmen kívül hagyja a társbizottság előjogait, az általa hozott döntések továbbra is érvényesek, azonban a társbizottság – kizárólagos hatáskörének korlátai között – közvetlenül módosításokat nyújthat be a Parlamentnek.”
                        
                     
         
               2.
            
            
               úgy határoz, hogy az 56. cikk (3) bekezdéséhez az alábbi értelmezést csatolja:
               
                            
                        
                        
                           „A bizottsághoz a (3) bekezdés alapján történő visszautalást követően a felelős bizottság az eljárásról való döntésének meghozatalát megelőzően köteles lehetővé tenni az 50. cikk szerinti társbizottság számára, hogy kiválaszthassa a kizárólagos hatáskörébe tartozó módosításokat, így különösen azokat, amelyeket újra be kell nyújtani a Parlamentnek.
                        
                     
                            
                        
                        
                           A (3) bekezdés második albekezdésének megfelelően meghatározott határidő az illetékes bizottság jelentésének írásban való benyújtására vagy szóbeli előterjesztésére vonatkozik. E határidő nem befolyásolja a Parlamentet annak meghatározásában, hogy mikor szükséges lefolytatni a szóban forgó eljárás vizsgálatát.”
                        
                     
         
               3.
            
            
               utasítja elnökét, hogy továbbítsa ezt a határozatot a Tanácsnak és a Bizottságnak tájékoztatásul.